બીજી તરફ વેસ્ટ ઈન્ડિઝ માટે પણ બોલિંગ જ મોટી સમસ્યા છે કેમ કે ટેસ્ટમાં બંને વિભાગમાં નિરાશાજનક પ્રદર્શન કરનારી કેરેબિયન ટીમના બેટ્સમેનોએ ગુવાહાટીમાં શ્રેષ્ઠ પ્રદર્શન કર્યું હતું. યુવાન બેટ્સમેન શિમરોન હેતમાયેરે સદી ફટકારી હતી જ્યારે કેઈરન પોવેલે ટીને આક્રમક શરૂઆત અપાવી હતી. જોકે, આ સિવાય અન્ય બેટ્સમેનો પાસેથી ટીમને વધારે સારા પ્રદર્શનની અપેક્ષા છે. માર્લોન સેમ્યુઅલ્સ ભારતની પરિસ્થિતિમાં રમવાનો બહોળો અનુભવ ધરાવે છે તેથી તે પણ ટીમમાં મહત્વની ભૂમિકા ભજવે તેવી આશા ટીમને છે.